1. ***számú melléklet***

***Füzér község címerének leírása***

Füzér címere un. vágott csücskös pajzs. A pajzs felső részén vízszintes vágásban ezüst alapon 9 db makk helyezkedik el.

A címer további vízszintes osztása a pajzs felénél hullámos, ezüstszínű pólya.

A pajzs felső mezeje függőlegesen vágott bal felső osztásban ezüst-kék színű négyzethálóban arany magyar királyi korona, a jobb felső mezőben kék alapon aranyszínű vár helyezkedik el.

A pajzsot vízszintesen metsző hullámos pólyából függőleges íves haránt metszés három részre osztja a pajzs alsó részén. A középső mezőben ezüst alapon aranyszínű koronából deréktól kiemelkedő vörös szárnyú angyal, arany koronával. A bal és jobb oldali alsó mezőben arany jogar, illetve arany kettős kereszt szerepel.

A pajzs alsó részéről két oldalt tölgyfa levél lombozat emelkedik a pajzs vízszintes osztásának vonaláig. A tölgyfalombozaton jobb oldalt barna színű szarvas helyezkedik el, baloldalon ezüstszínű kígyó helyezkedik el.

A tölgyfa lombozat alatti fehér szalagon fekete betűkkel az alábbi szöveg áll:

AD RETINENDAM SACRAM CORONAM REGNI HUNGARIAE MDXXVI FYZER.